“หุ้นเอเชีย” รีบาวด์! ตามดาวโจนส์-นลท.จับตาตัวเลข “จ้างงานสหรัฐ”
“ตลาดหุ้นเอเชีย” เปิดบวกตามดาวโจนส์ ขณะที่นักลงทุนจับตาตัวเลขการจ้างงานนอกภาคเกษตรของสหรัฐในวันนี้ เพื่อประเมินแนวโน้มตลาดแรงงานและทิศทางอัตราดอกเบี้ยของเฟด 
“ตลาดหุ้นเอเชีย” เปิดบวกตามดาวโจนส์ ขณะที่นักลงทุนจับตาตัวเลขการจ้างงานนอกภาคเกษตรของสหรัฐในวันนี้ เพื่อประเมินแนวโน้มตลาดแรงงานและทิศทางอัตราดอกเบี้ยของเฟด
7 เม.ย. 2566

ผู้สื่อข่าวรายงานว่า ตลาดหุ้นเอเชีย เปิดบวกเป็นส่วนใหญ่ในวันนี้ อย่างไรก็ดีบรรยากาศการซื้อขายในตลาดหุ้นเอเชียค่อนข้างซบเซา เนื่องจากตลาดหลายแห่งปิดทำการเนื่องในวัน Good Friday
ดัชนีนิกเกอิตลาดหุ้นโตเกียวเปิดที่ระดับ 27,554.37 จุด เพิ่มขึ้น 81.74 จุด หรือ +0.30% และดัชนี KOSPI ตลาดหุ้นเกาหลีใต้ปรับตัวขึ้น 1% แต่ดัชนีเซี่ยงไฮ้คอมโพสิตตลาดหุ้นจีนเปิดที่ระดับ 3,312.48 จุด ลดลง 0.15 จุด หรือ -0.01%
ส่วนตลาดหุ้นออสเตรเลีย, ฮ่องกง, สิงคโปร์ และอินเดีย ปิดทำการเนื่องในวัน Good Friday
ขณะที่นักลงทุนจับตาตัวเลขการจ้างงานนอกภาคเกษตรของสหรัฐในวันนี้ เพื่อประเมินแนวโน้มตลาดแรงงานและทิศทางอัตราดอกเบี้ยของธนาคารกลางสหรัฐ (เฟด) ขณะที่นักวิเคราะห์คาดการณ์ว่า ตัวเลขจ้างงานจะเพิ่มขึ้นเพียง 238,000 ตำแหน่งในเดือนมี.ค. หลังจากพุ่งขึ้น 311,000 ตำแหน่งในเดือนก.พ. และคาดว่าอัตราว่างงานจะทรงตัวที่ระดับ 3.6% ในเดือนมี.ค.
ส่วนข้อมูลแรงงานของสหรัฐที่มีการเปิดเผยเมื่อคืนนี้ กระทรวงแรงงานสหรัฐเปิดเผยตัวเลขผู้ยื่นขอสวัสดิการว่างงานครั้งแรกลดลง 18,000 ราย สู่ระดับ 228,000 รายในสัปดาห์ที่แล้ว แต่ลดลงน้อยกว่าที่นักวิเคราะห์คาดการณ์ที่ระดับ 200,000 ราย
นอกจากนี้ ดัชนีดาวโจนส์ตลาดหุ้นนิวยอร์กปิดบวกเล็กน้อยในวันพฤหัสบดี (6 เม.ย.) โดยตลาดยังคงถูกกดดันจากความกังวลเกี่ยวกับภาวะเศรษฐกิจถดถอย ขณะที่นักลงทุนจับตาการเปิดเผยตัวเลขจ้างงานนอกภาคเกษตรของสหรัฐในวันนี้